যুব এশিয়া কাপের গ্রুপপর্বে দাপুটে পারফরম্যান্স করেছে বাংলাদেশ। তিন ম্যাচের তিনটিতেই দাপটের সঙ্গে জিতে গ্রুপ চ্যাম্পিয়ন হয়ে সেমিফাইনালে আসে। সেখানে প্রতিপক্ষ হিসেবে পায় পাকিস্তান অনূর্ধ্ব-১৯ দলকে। আজ বৃহস্পতিবার মালয়েশিয়ার কুয়ালালামপুরে প্রথম সেমিফাইনালে টস হেরে বাংলাদেশ প্রথমে ব্যাট করতে নামে। উদ্বোধনী ব্যাটসম্যান পিনাক ঘোষের ৮২, অধিনায়ক সাইফ হাসানের ৬১ ও আফিফ হোসেনের অপরাজিত ৫২ রানের ইনিংসে ভর করে ৫০ ওভারে ৬ উইকেট হারিয়ে ২৭৪ রান সংগ্রহ করে।